梅尧臣
送曹测崇班驻泊相州
知君邺城去，历览古时迹。
峨峨铜雀台，其下遗瓦砾。
不化鸳鸯飞，多近蟾蜍滴。
哀哉魏武帝，雄智图九锡。
俄闻望西陵，作妓向朝夕。
曾何百年间，事往如霹雳。
空余几仞土，阴峭古藓碧。
下有牧羊下，上有牂与{左羊右历}。
寒风吹枯草，草短声刺刺。
珠翠为埃尘，冠剑埋百尺。
颜回饮一瓢，仲尼不暖席。
拥徒食人肝，生莫如盗跖。
令名今犹存，焉在刻金石。
我辈当太平，白首如战敌。
又知为善乐，尚媿苟仕籍。
行行勤抚兵，竖威酬德泽。